**DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO ŠVIETIMO ĮSTAIGOSE 2017 METŲ LIEPOS IR RUGPJŪČIO MĖNESIAIS**

2017 m. kovo 31d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 8 punktu, atsižvelgdama į ženkliai sumažėjusį vaikų lankomumą Rokiškio rajono švietimo įstaigų ikimokyklinio ir priešmokyklinio ugdymo grupėse vasaros mėnesiais ir 2017 m. liepos mėnesį numatomą vandentiekio vamzdynų keitimą Rokiškio lopšelyje-darželyje „Varpelis“, Rokiškio rajono savivaldybės taryba n u s p r e n d ž i a:

1. Neteikti ikimokyklinio ir priešmokyklinio ugdymo paslaugų Rokiškio rajono švietimo įstaigose:

1.1. 2017 m. liepos 1 d. − 2017 m. rugpjūčio 31 d. Kamajų ikimokyklinio ugdymo skyriuje, Pandėlio ir Panemunėlio universaliuose daugiafunkciuose centruose, Kazliškio skyriuje;

1.2. 2017 m. birželio 1 d. − 2017 m. rugpjūčio 31 d. Kriaunų pagrindinėje mokykloje;

1.3. 2017 m. liepos 1 d. − 2017 m. rugpjūčio 18 d. Juodupės lopšelyje-darželyje, Kavoliškio mokykloje-darželyje, Obelių lopšelyje-darželyje, Rokiškio Senamiesčio progimnazijos Laibgalių skyriuje;

1.4. 2017 m. liepos 1 d. − 2017 m. liepos 31 d. Rokiškio lopšelyje-darželyje „Varpelis“.

2. Nustatyti budinčių grupių skaičių Rokiškio miesto švietimo įstaigose:

2.1. lopšelyje-darželyje „Nykštukas“ ir mokykloje-darželyje „Ąžuoliukas“ − po dvi grupes;

2.2. lopšelyje-darželyje „Varpelis“ − trys grupės;

2.3. lopšelyje-darželyje „Pumpurėlis“ − trys grupės, iš jų vienos grupės darbo laikas − 24 val. per parą.

3. Įpareigoti:

3.1. Rokiškio lopšelio-darželio „Pumpurėlis“ direktorę Skirmantę Krasauskaitę sudaryti sąlygas lopšelio-darželio „Varpelis“ dviejų budinčių grupių vaikams nuo 2017 m. liepos 1 d. iki 2017 m. liepos 31 d. lankyti lopšelį-darželį „Pumpurėlis“;

3.2. Rokiškio mokyklos-darželio „Ąžuoliukas“ direktorę Romualdą Cegelskienę sudaryti sąlygas lopšelio-darželio „Varpelis“ vienos budinčios grupės vaikams nuo 2017 m. liepos 1 d. iki 2017 m. liepos 31 d. lankyti mokyklą-darželį „Ąžuoliukas“.

4. Sudaryti sąlygas vaikams, kurie lanko kaimo vietovėse esančias švietimo įstaigas ir kuriems 2017 m. liepos-rugpjūčio mėnesiais būtinai reikalinga institucinė priežiūra, nuo 2017 m. liepos 1 d. iki 2017 m. rugpjūčio 18 d. lankyti Rokiškio miesto švietimo įstaigą. Tėvų prašymai priimami Švietimo skyriuje iki 2017 m. birželio 20 d.

5. Vaikams, lankantiems 2017 m. liepos 1 d. − 2017 m. rugpjūčio 18 d. Rokiškio lopšelius-

darželius ,,Nykštukas“, „Pumpurėlis“ ir „Varpelis“, mokyklą-darželį „Ąžuoliukas“ netaikyti Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, tvarkos aprašo 13.4. punkto nuostatų.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras Antanas Vagonis

Jolita Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO ŠVIETIMO ĮSTAIGOSE 2017 METŲ LIEPOS IR RUGPJŪČIO MĖNESIAIS”**

**AIŠKINAMASIS RAŠTAS**

2017 m. kovo 31 d.

**Parengto** **sprendimo** **projekto tikslas ir uždaviniai.** Nustatyti Rokiškio rajono švietimo įstaigose ikimokyklinio ir priešmokyklinio ugdymo paslaugų teikimą vaikams liepos–rugpjūčio mėnesiais.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 8 punktas nurodo, kad ikimokyklinio ugdymo organizavimas yra savarankiška savivaldybės funkcija.

**Sprendimo projekto esmė.** Vasaros laikotarpiu,liepos–rugpjūčio mėnesiais, žymiai sumažėdavo vaikų skaičius darželiuose. Rokiškio mieste kasmet nuo liepos iki rugpjūčio vidurio dirbdavo tik vienas budintis darželis. Vaikai, kurie 2016–2017 m. m. lanko Rokiškio miesto ikimokyklinio ugdymo įstaigas ir kuriems šią vasarą bus reikalinga institucinė priežiūra, galės ir toliau lankyti tą patį darželį. Kitos rajono švietimo įstaigos, ugdančios ikimokyklinukus, nedirbs pagal sprendimo projekte išdėstytą laiką. Vaikai, kurie lanko kaimo vietovėse esančius darželius ir kuriems bus reikalinga institucinė priežiūra liepos–rugpjūčio mėnesiais, galės lankyti Rokiškio mieste esančią švietimo įstaigą. Šis klausimas su švietimo įstaigų, vykdančių ikimokyklinį ugdymą, vadovais buvo aptartas 2016 m. gruodžio mėnesį, sprendimo projektas aptartas 2017 m. kovo 14 d.

**Galimos pasekmės priėmus siūlomą tarybos sprendimo projektą:**

teigiamos – vaikams, kurie lanko Rokiškio mieste esančius darželius, bus sudarytos sąlygos ir vasarą lankyti tą patį darželį; kitų rajono darželių vaikai, kuriems darželis bus būtinai reikalingas liepos-rugpjūčio mėnesiais, galės lankyti vieną iš Rokiškio mieste esantį darželį;

neigiamos – neigiamų pasekmių nenumatoma.

**Kokia sprendimo projekto nauda Rokiškio rajono gyventojams**. Tėvai, kurių vaikams bus reikalinga ikimokyklinio ugdymo įstaigų paslauga vasarą, turės galimybę vaikus leisti į darželį ir liepos-rugpjūčio mėnesiais.

**Finansavimo šaltiniai ir lėšų poreikis.** Sprendimo nutarimui įgyvendinti yra suplanuotos lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Švietimo skyriaus vyriausioji specialistė Jolita Geidanienė